Forslag til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder - Udkast til Fællesskabets fælles stillingtagen -

(forelagt af Kommissionen)

BEGRUNDELSE

1. Protokol 31 til EØS-aftalen indeholder særlige bestemmelser om samarbejdet mellem Fællesskabet og EFTA-EØS-staterne ud over de fire friheder.

2. Vedlagte udkast til afgørelse truffet af Det Blandede EØS-udvalg har til formål at ændre protokol 31 for at udvide samarbejdet på området for informationstjenesteydelser, der tillader EFTA-EØS-staterne at deltage i den flerårige EF-handlingsplan:

32003 D 1151: Europa-Parlamentets og Rådets afgørelse nr. 1151/2003/EF af 16. juni 2003 om ændring af beslutning nr. 276/1999/EF om vedtagelse af en flerårig EF-handlingsplan til fremme af en mere sikker anvendelse af internettet ved bekæmpelse af ulovligt og skadeligt indhold på globale net.

3. I henhold til artikel 1, stk. 3, litra b), i Rådets forordning nr. 2894/94 om visse gennemførelsesbestemmelser til EØS-aftalen fastlægger Rådet på Kommissionens forslag Fællesskabets holdning til sådanne afgørelser.

4. Udkastet til afgørelse truffet af Det Blandede EØS-udvalg forelægges Rådet til godkendelse. Kommissionen håber at kunne fremlægge Fællesskabets holdning i Det Blandede EØS-udvalg snarest muligt efter vedtagelsen i Rådet.

Forslag til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdssområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 86 og 98, og

ud fra følgende betragtninger:

(1) Protokol 31 til aftalen blev ændret ved afgørelse nr. ... truffet af Det Blandede EØS-udvalg den ... [1].

[1] EUT L ...

(2) Det er hensigtsmæssigt at udvide de kontraherende parters samarbejde til at omfatte Europa-Parlamentets og Rådets afgørelse nr. 1151/2003/EF af 16. juni 2003 om ændring af afgørelse nr. 276/1999/EF om vedtagelse af en flerårig EF-handlingsplan til fremme af en mere sikker anvendelse af internettet ved bekæmpelse af ulovligt og skadeligt indhold på globale net [2].

[2] EUT L 162 af 1.7.2003, s. 1.

(3) Protokol 31 til aftalen bør derfor ændres med henblik på at muliggøre et sådant udvidet samarbejde fra den 1. januar 2004 -

TRUFFET FØLGENDE AFGØRELSE:

Artikel 1

Følgende indsættes i syvende led i artikel 2, stk. 5, (Europa-Parlamentets og Rådets afgørelse nr. 276/1999/EF) i protokol 31 til aftalen:

', ændret ved:

- 32003 D 1151: Europa-Parlamentets og Rådets afgørelse 1151/2003/EF af 16. juni 2003 (EUT L 162 af 1.7.2003, s. 1.).'

Artikel 2

Denne afgørelse træder i kraft dagen efter den sidste meddelelse til Det Blandede EØS-udvalg, jf. aftalens artikel 103, stk. 1 [3].

[3] [Forfatningsmæssige krav angivet.][Ingen forfatningsmæssige krav angivet.]

Den anvendes fra den 1. januar 2004.

Artikel 3

Denne afgørelse offentliggøres i EØS-tillægget til Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den .

På vegne af Det Blandede EØS-udvalg

Formand

Sekretærer for Det Blandede EØS-udvalg